Ο κανονισμός (ΕΕ) αριθ. 260/2012 καθορίζει τους κανόνες και τις τεχνικές απαιτήσεις για τις πράξεις μεταφοράς πίστωσης και άμεσης χρέωσης σε ευρώ στον ενιαίο χώρο πληρωμών σε ευρώ (ΕΧΠΕ). Ο κανονισμός (ΕΕ) 2024/886, που έχει ως σκοπό να καταστήσει τις άμεσες πληρωμές σε ευρώ πλήρως διαθέσιμες στους καταναλωτές και στις επιχειρήσεις στην Ευρωπαϊκή Ένωση (ΕΕ), τροποποιεί τον κανονισμό (ΕΕ) αριθ. 260/2012 στο πλαίσιο αυτό. Οι λογαριασμοί που χρησιμοποιούνται για μεταφορές πίστωσης και άμεσες χρεώσεις στο εσωτερικό κάθε χώρας μέλους του ΕΧΠΕ πρέπει να είναι προσβάσιμοι σε όλη την ΕΕ. Η υποχρέωση αυτή είναι γνωστή ως υποχρέωση προσβασιμότητας. Οι ίδιοι κανόνες ισχύουν τόσο για τις εθνικές όσο και για τις διασυνοριακές πράξεις. Τα συστήματα πληρωμών πρέπει να είναι διαλειτουργικά το ένα με το άλλο. Σύμφωνα με τον κανονισμό, οι πράξεις μεταφοράς πίστωσης και άμεσης χρέωσης πρέπει να πληρούν ορισμένες προϋποθέσεις, όπως είναι: η χρήση διεθνών αριθμών τραπεζικών λογαριασμών (IBAN), κωδικών αναγνώρισης επιχείρησης (BIC) και ενός προτύπου χρηματοπιστωτικού μηνύματος για όλες τις πληρωμές σε ευρώ· το δικαίωμα των πληρωτών να εκδίδουν ειδικές οδηγίες, όπως για το ποσό και τη συχνότητα μιας άμεσης χρέωσης. Ο τροποποιητικός κανονισμός (ΕΕ) 2024/886 επιτρέπει στους χρήστες υπηρεσιών πληρωμών να μεταφέρουν χρήματα εντός δέκα δευτερολέπτων οποιαδήποτε ώρα της ημέρας, και εκτός των εργάσιμων ωρών, όχι μόνο στην ίδια χώρα αλλά και από ένα κράτος μέλος της ΕΕ σε άλλο. Ο κανονισμός υποχρεώνει τους παρόχους υπηρεσιών πληρωμών που προσφέρουν στους χρήστες τους τη δυνατότητα αποστολής και λήψης μη άμεσης μεταφοράς πίστωσης σε ευρώ να τους παρέχουν και τη δυνατότητα αποστολής και λήψης άμεσης μεταφοράς πίστωσης σε ευρώ. Οι πάροχοι υπηρεσιών πληρωμών πρέπει να διασφαλίζουν ότι όλοι οι λογαριασμοί πληρωμών που είναι προσβάσιμοι για μη άμεσες μεταφορές πίστωσης σε ευρώ θα είναι προσβάσιμοι και για άμεσες μεταφορές πίστωσης σε ευρώ σε 24ωρη βάση και οποιαδήποτε ημερολογιακή ημέρα. Οι πάροχοι υπηρεσιών πληρωμών που βρίσκονται σε κράτος μέλος που δεν έχει ως νόμισμα το ευρώ δεν υποχρεούνται να προσφέρουν στους χρήστες αποστολή άμεσων μεταφορών πίστωσης σε ευρώ πέρα από ένα όριο που δεν μπορεί να είναι χαμηλότερο από 25 000 ευρώ ανά πράξη. Το επίπεδο του ορίου καθορίζεται από τις αρμόδιες αρχές για περίοδο ενός έτους και μπορεί να παραταθεί για πρόσθετες περιόδους ενός έτους κατά τη διακριτική ευχέρεια των αρμόδιων αρχών. Ένα τέτοιο όριο συναλλαγών μπορεί να εφαρμοστεί μόνο για άμεσες μεταφορές πίστωσης σε ευρώ που αποστέλλονται από λογαριασμούς πληρωμών εκφρασμένους στο εθνικό νόμισμα του συγκεκριμένου κράτους μέλους, για το χρονικό διάστημα στο οποίο ο πάροχος υπηρεσιών πληρωμών ούτε αποστέλλει ούτε λαμβάνει μη άμεση μεταφορά πίστωσης σε ευρώ όσον αφορά αυτούς τους λογαριασμούς πληρωμών. Οι πάροχοι υπηρεσιών πληρωμών πρέπει να φροντίζουν ώστε οι χρεώσεις που επιβάλλουν σε πληρωτές και δικαιούχους για την αποστολή και λήψη άμεσων μεταφορών πίστωσης σε ευρώ να μην υπερβαίνουν τις χρεώσεις που επιβάλλονται από αυτούς για την αποστολή και τη λήψη μη άμεσων μεταφορών πίστωσης σε ευρώ. Οι πάροχοι υπηρεσιών πληρωμών θα υποχρεούνται να επαληθεύσουν ότι ο δικαιούχος του IBAN και το ονοματεπώνυμο ταιριάζουν, έτσι ώστε να προειδοποιήσουν τον πληρωτή για ενδεχόμενα λάθη ή απάτη πριν από την έναρξη της πράξης. Η απαίτηση ισχύει τόσο για άμεσες όσο και για τακτικές μεταφορές πίστωσης σε ευρώ. Ο κανονισμός (ΕΕ) αριθ. 260/2012 όριζε τις παρακάτω ημερομηνίες έναρξης ισχύος: από την (η έναρξη αναβλήθηκε αργότερα για τον Αύγουστο του 2014) έπρεπε η εκτέλεση όλων των μεταφορών πίστωσης και των άμεσων χρεώσεων σε ευρώ να γίνεται υπό την ίδια μορφή στα κράτη μέλη που έχουν ως εθνικό νόμισμα το ευρώ· από τις έπρεπε η εκτέλεση όλων των μεταφορών πίστωσης και των άμεσων χρεώσεων σε ευρώ να έχει την ίδια μορφή και στα κράτη μέλη της ΕΕ εκτός της ζώνης του ευρώ· από την έπρεπε να καταργηθούν οι πολυμερείς διατραπεζικές προμήθειες1 για άμεσες χρεώσεις· από την έπρεπε να καταργηθεί η υποχρεωτική χρήση του BIC. Οι προθεσμίες για τη συμμόρφωση των παρόχων υπηρεσιών πληρωμών με τις υποχρεώσεις που καθορίζονται στον τροποποιητικό κανονισμό (ΕΕ) 2024/886 εκτείνονται χρονικά από τις μέχρι τις , ανάλογα με το είδος της υποχρέωσης και το κράτος μέλος όπου βρίσκεται ο πάροχος υπηρεσιών πληρωμών. Τα κράτη μέλη υποχρεούνταν: να διορίσουν εθνική αρχή με τις αναγκαίες αρμοδιότητες για τη διασφάλιση της πλήρους εφαρμογής της νομοθεσίας· να θεσπίσουν, έως την , κανόνες σχετικά με τις κυρώσεις για τυχόν παραβάσεις της νομοθεσίας· να θεσπίσουν κατάλληλες και αποτελεσματικές εξωδικαστικές διαδικασίες υποβολής ενστάσεων και προσφυγών. Οι παρακάτω κανόνες θεσπίστηκαν για την Ευρωπαϊκή Επιτροπή. Η Επιτροπή εξουσιοδοτήθηκε να εκδίδει κατ’ εξουσιοδότηση πράξεις από τις και για πέντε έτη με δυνατότητα ανανέωσης. Έπρεπε να υποβάλει έκθεση σχετικά με την εφαρμογή της νομοθεσίας το αργότερο έως την . Πρέπει να υποβάλει μια ακόμα έκθεση το αργότερο μέχρι τις σχετικά με την εφαρμογή της νομοθεσίας, που θα συνοδεύεται, αν κρίνεται απαραίτητο, από μια νομοθετική πρόταση για την αξιολόγηση της εξέλιξης των χρεώσεων για λογαριασμούς πληρωμών και για εθνικές και διασυνοριακές μεταφορές πίστωσης και άμεσες μεταφορές πίστωσης σε ευρώ και στο εθνικό νόμισμα των κρατών μελών σε περίπτωση που δεν έχουν ως νόμισμα το ευρώ από τις και μετά. Η έκθεση θα εκτιμά επίσης αν η μέθοδος που οι πάροχοι υπηρεσιών πληρωμών υποχρεούνται να εφαρμόζουν για τη συμμόρφωση με τις ισχύουσες υποχρεώσεις ελέγχου των κυρώσεων είναι αποτελεσματική όσον αφορά την πρόληψη περιττών εμποδίων για τις άμεσες μεταφορές πίστωσης.